[{"text_idx": "#000000", "text": "Toimunud so\u0303ja- ja katastroofimeditsiini konverentsid"}, {"text_idx": "#000001", "text": "KVU\u0308O\u0303A teaduskonverentsil osalejad arutlesid juhtimise u\u0308le so\u0303java\u0308es"}, {"text_idx": "#000002", "text": "Eelmisel na\u0308dalal kaitseva\u0308e u\u0308hendatud o\u0303ppeasutustes korraldatud rahvusvahelise juhtimiskonverents edendas erialadevahelist diskussiooni so\u0303java\u0308elistest juhtimiskultuuridest ja -printsiipidest."}, {"text_idx": "#000003", "text": "Ta lisas, et juhtimiskonverentsid on seotud KVU\u0308O\u0303As tehtava teadusliku juhtimisalase o\u0303ppe- ja arendusto\u0308o\u0308ga ning pakuvad erialase eneseta\u0308iendamise vo\u0303imalusi ka o\u0303ppejo\u0303ududele, kaitseva\u0308elastele ja kaitseliitlastele."}, {"text_idx": "#000004", "text": "Toimunud konverentsil olid la\u0308hema vaatluse all Eesti kaitseva\u0308es praktiseeritavad juhtimise kontseptsioonid ning nende rakendamine juhtimissituatsioonides ja va\u0308ljao\u0303ppes nii meil kui va\u0308lisriikides."}, {"text_idx": "#000005", "text": "Konverentsil esinesid nii rahvusvaheliselt tuntud spetsialistid kui ka juhtimiso\u0303ppe o\u0303ppejo\u0303ud ja so\u0303java\u0308elised juhid Eestist. Doktor Franz Kernic Zu\u0308richi tehnikako\u0303rgkooli juures asuvast so\u0303java\u0308eakadeemiast arutles ta\u0308napa\u0308evase so\u0303java\u0308elise juhtimise u\u0308le demokraatlikes u\u0308hiskondades. Doktor Heiko Biehl Bundeswehri so\u0303jaajaloo ja sotsiaalteaduste keskusest ra\u0308a\u0308kis Saksa relvajo\u0303udude juhtimisfilosoofiast ja selle eesma\u0308rkidest ning doktor Jo\u0308rg Muth Prince Mohammad Bin Fahd\u2019i u\u0308likoolist kirjeldas Saksamaa ja Ameerika U\u0308hendriikide na\u0308itel nende relvajo\u0303udude erinevaid struktuure, va\u0308ljao\u0303pet ja neist tulenevaid juhimiskultuure."}, {"text_idx": "#000006", "text": "Reservkolonel Aarne Ermus tegi tagasivaate Eesti kaitseva\u0308e juhtimispo\u0303himo\u0303tete muutumisele alates kaitseva\u0308e taasloomisest ning ra\u0308a\u0308kis organisatsioonikultuuri muutumisest. Kolonelleitnant Maidu Allikas ra\u0308a\u0308kis sellest, kuidas inimesekesksel juhtimisel on otsene ja tugev seos u\u0308lesandekeskse juhtimise rakendamisel ja toimimisel. Kolonelleitnant Antek Kasemaa to\u0303i na\u0308iteid juhtimise uurimisest akadeemilises kirjanduses ja teadusto\u0308o\u0308s. Kapten Marko Pungar to\u0303i na\u0308iteid oma magistrito\u0308o\u0308st, kus uuris ajateenijatest juhtide va\u0308ljao\u0303ppe ning hoiakute kujundamist."}, {"text_idx": "#000007", "text": "Konverentsi ettekandeid on vo\u0303imalik ja\u0308rgi vaadata aadressil ."}, {"text_idx": "#000008", "text": "2011. aastal alguse saanud juhtimiskonverentsist on kujunenud KVU\u0308O\u0303A kui teaduspo\u0303hiselt so\u0303java\u0308elisi juhte koolitava ko\u0303rgkooli u\u0308ks olulisemaid iga-aastaseid akadeemilisi traditsioone, mis annab va\u0308a\u0308rtusliku panuse ka kaitseva\u0308e tervikliku juhtimiskontseptsiooni ja juhtimiskultuuri arengusse."}, {"text_idx": "#000009", "text": "Tule vaata ringi Kaitseva\u0308e Akadeemia peahoones"}, {"text_idx": "#000010", "text": "Juhtimise ja pedagoogika konverents \u201cKaitsetahe\u201d 2022"}, {"text_idx": "#000014", "text": "O\u0303ppeto\u0308o\u0308vaatlus Mentorlus H.U.V.I. seminarid Ka\u0308Ru kohvipausid"}]